Eiendommen består av et fjellanlegg med en tredelt heis/trikk beliggende inne i Gaustatoppen. Salget inkluderer et mindre overflatebygg på toppen og rettigheter til dette. Anlegget er oppført på slutten av 1950- tallet og frem til 1967, og har inntil forholdsvis nylig vært i bruk av Forsvaret. Forvaret har tidligere hatt tekniske anlegg på toppen av fjellet. Det foreligger driftsavtale med Telenor/Norkring og Statnett vedrørende drift av fellesanlegget og atkomst for disse. I tillegg er det inngått bruksavtale med vedlikeholdsplikt med Gaustabanen AS.

Drift av heisanlegg Heisanlegget driftes i dag av Gaustabanen AS som er en privat aktør. Anlegget er åpent for allmennheten, foruten den siste heisen som går til anlegget på toppen. Portalbygget ved fotenden av anlegget (står på leid grunn uten størrelse). Den øverste heisen, Kongeheisen, er oppført i forbindelse med et besøk av kong Olav i 1976. Resten av bygg og installasjoner er fra opprinnelig byggeår.